Hans Hagerup Falbe

Hans Hagerup Falbe (1772–1830) var en dansk-norsk statsrådsmann, stiftamtmann og komponist. 

Falbe var sønn av Johan Christian Falbe og hans morfar var Hans Hagerup de Gyldenpalm. Dessuten var han svoger av Christian Colbjørnsen.

I 1791 tok han juridisk embedseksamen i København. Fra 1799 til 1802 var han assessor i Københavns Hof- og Stadsret. Mellom 1802 og 1809 var han assessor i Højesteret. 

Hans Hagerup Falbe kom til Norge da han ble utnevnt som justitiarius ved Akershus stiftsoverrett etter Enevold de Falsens død i 1808. Mellom 1809 og 1815 var han justitiarius i Overkriminalretten i Christiania. Han deltok ved stormannsmøtet på Eidsvoll den 16. februar 1814. 

Mellom 1815 og 1822 var Falbe amtmann i Akershus amt og stiftsamtmann i Akershus stiftamt. Fra 1822 og til sin død var han statsråd. Det heter at «hans eneste kvalifikasjon til å bli statsråd var etter samtidens dom, at han snakket utmerket fransk, og at han ikke var egnet til å være stiftamtmann».Jan Debes: Det norske statsråd 1814–1949, Cammermeyer 1950, side 64.

Falbes gate i Oslo har blitt oppkalt etter han. (Fra Stensberggata nedenfor Frydenlunds bryggeri til Sofies gate).

 Statsrådsposter 
 Fra 16. november 1822: ved statsrådsavdelingen i Stockholm (først konstituert, fast utnevnt fra 19. juli året etter)Statsrådslista etter Jan Debes: Det norske statsråd 1814–1949, Cammermeyer 1950.
 Fra 21. mai 1824: sjef for Revisjonsdepartementet
 Fra mai 1825: ved statsrådsavdelingen i Stockholm
 Fra september 1826: sjef for Marinedepartementet
 Fra oktober 1827: ved statsrådsavdelingen i Stockholm
 Fra september 1828: sjef for Revisjonsdepartementet
 Fra november 1829: ved statsrådsavdelingen i Stockholm

 Referanser 

 Eksterne lenker 


  Biografi hos Dansk biografisk leksikon

Kategori:Stormannsmøtet på Eidsvoll
Kategori:Norske statsråder 1814–1884
Kategori:Medlemmer av Statsrådsavdelingen i Stockholm
Kategori:Norske revisjonsministre
Kategori:Norske amtmenn
Kategori:Fylkesmenn i Oslo og Akershus
Kategori:Norske komponister
Kategori:Alumni fra Københavns Universitet
Kategori:Nordmenn født i Danmark
Kategori:Personer fra København
Kategori:Hagerup